**Csongrád Város Polgármesterétől**

Száma: Fjl/513-1/2024.

Témafelelős: Szántai Szilvia

**ELŐTERJESZTÉS**

**Csongrád Városi Önkormányzat Képviselő-testülete**

**2024. május 30-i rendkívüli ülésére**

Tárgy: Geotermális távvezeték építése közintézmények ellátására – Svájci Alap pályázat benyújtása

**Tisztelt Képviselő-testület!**

A Svájci Alap pályázat SM06-GEO „Geotermikus energiaforrások táv- és településfűtéshez” című program pályázati felhívás jelenleg nyitva álló pályázati lehetősége Csongrád-Csanád vármegyét is érinti.

Pályázati felhívás célja

A Svájci Alap pályázat SM06-GEO „Geotermikus energiaforrások táv- és településfűtéshez” című program célja a geotermikus energiaforrások felhasználásának növelése a meglévő (aktív vagy lezárt, termelő és/vagy visszasajtoló) termál kutak korszerűsítésével és emellett a jelentős kiaknázatlan geotermikus potenciállal bíró használaton kívüli, állami tulajdonban levő szénhidrogén kutak termálkúttá alakításával, a geotermikus energiatermelés és hasznosítás hatékonyságát és növekedését támogató egyéb felszíni gépészeti tevékenységek, geotermikus kutak fűtési rendszerekhez való csatlakozása és/vagy új fogyasztók geotermikus alapú távhőrendszerekhez való csatlakozása révén.

A Keretmegállapodásnak megfelelően, a programban allokálható források legalább 75%-át a három, Magyarországon leghátrányosabb helyzetű régióban - ÉszakMagyarországon, Észak-Alföldön és a Dél-Dunántúlon - kell felhasználni.

Előzmények:

A geotermális távhő hálózat fejlesztése városunkban sok évtizedre nyúlik vissza. A geotermális energia hasznosítása a közintézményeinkben a drasztikusan megnövekedett energia árak miatt fokozottan előtérbe került.

Az új termálkút fúrására benyújtott pályázatot már tárgyalta a Képviselő-testület. E projekt következő szakaszát képezi a jelen pályázatban benyújtásra kerülő beruházás, mely a távvezetéket és annak épületbe beérkező gépészetét jelenti.

Jelen pályázat benyújtására konzorciumban van lehetőség.

A konzorciumvezető: Csongrád Városi Önkormányzat

Konzorciumi Partnerek:

* Csongrádi Közmű Szolgáltató Kft
* Környezet- és Természetvédők Csongrád Városi Egyesülete

A projekt időtartama: 24 hónap

A pályázat benyújtási határideje: 2024. június 12.

A projekt teljes költségvetése: 246.549.083,-Ft

A projektben a konzorciumvezető önkormányzat a projektmenedzsment és nyilvánossági feladatokat látja el. A támogatás 100% intenzitású, és igényelt összege: 14.984.000,-Ft

A projekt partner Csongrádi Közmű Szolgáltató Kft nettó elszámolású, így a szervezet a nettő összegre pályázhat.

A szervezet a beruházást megbontja 100% finanszírozású és 45% finanszírozású elemekre.

Ennek értelmében a távvezeték építése 100% finanszírozású: 174.941.963,-Ft, a gépészet összege: 35.670.000,-Ft, mely 45% támogatási intenzitású, és a szakmai költségeket is ez arányban meg kell bontani.

Így a Csongrádi Közmű Szolgáltató Kft összes költsége: 220.565.083,-Ft, melyből 20.545.633,-Ft önerőt kell biztosítson a projekt megvalósításhoz.

A másik projekt partner civil szervezet a társadalmasításra, edukációra 11.000.000,-F összeget tervez, melynek támogatás intenzitása 100%.

A projekt tartalmazza a kivitelezés, műszaki ellenőrzés rendezvények és szükséges soft tevékenységek értékét is.

**HATÁROZATI JAVASLAT**

A Csongrád Városi Önkormányzat Képviselő-testülete megtárgyalta az „Svájci Alap SM06-GEO - Geotermikus energiaforrások táv- és településfűtéshez” című felhívásra „Geotermális távvezeték építése közintézmények ellátására – Svájci Alap pályázat benyújtása” tárgyú előterjesztést és az alábbi döntést hozza:

1. Csongrád Városi Önkormányzat Képviselő-testülete egyetért azzal, hogy a Csongrád Városi Önkormányzat, mint Konzorciumvezető Partner támogatási kérelmet nyújtson be az „Svájci Alap SM06-GEO - Geotermikus energiaforrások táv- és településfűtéshez” című felhívásra a „Geotermális távvezeték építése közintézmények ellátására” címmel.
2. A támogatási kérelem keretében megvalósítani tervezett projekt költségvetése bruttó tervezett összköltsége: 246.549.083,-Ft, amelyből A Csongrád Város Önkormányzati része: 14.984.000,-Ft, 100% támogatási intenzitással.
3. A Képviselő-testület felhatalmazza a polgármestert a támogatási kérelem elkészítésére, benyújtására, valamint a támogatási kérelem benyújtásához szükséges dokumentumok, partnerségi megállapodás aláírására.
4. A képviselő-testület egyetért azzal, hogy a pályázati projekt partnerségi együttműködésében a konzorciumvezető partner, egyben a fő pályázó a Csongrád Városi Önkormányzat legyen, projekt partnerek

Csongrádi Közmű Szolgáltató Kft

Környezet- és Természetvédők Csongrád Városi Egyesülete.

1. Az Önkormányzat vállalja a támogatási kérelemben szereplő cél megvalósításával összefüggő jogok és kötelezettségek gyakorlását, a projekt eredmény fenntartását legalább az előírt időtartamig (5 év)
2. A projekt megvalósítást a projektgazda a tervezett új termálkút vízhozamára alapozza, de amennyiben nem megfelelő minőségő vizet eredményez az új kút, a beruházás megvalósítása, termálvízzel történő ellátása a jelenlegi, B109 jelű kútról is megoldható.

Felelős: polgármester

Határidő: pályázat benyújtási határideje

A határozatról értesítést kap:

1. A Képviselő-testület tagjai
2. Fejlesztési és Üzemeltetési Iroda
3. Gazdálkodási Iroda
4. Csongrádi Közmű Szolgáltató Kft
5. Környezet- és Természetvédők Csongrád Városi Egyesülete

Csongrád, 2024. május 28.

Bedő Tamás

 polgármester